ΓΡΑΠΤΗ ΕΡΩΤΗΣΗ E-1382/00

υποβολή: Michl Ebner (PPE-DE) προς την Επιτροπή

(4 Μαΐου 2000)

Θέμα: Θετικές διακρίσειςπέρ των γυναικών

Προκειμένου να αυξηθεί η συμμετοχή των γυναικών σε όλους τους τομείς του κοινωνικού βίου, απδεικνύεται αναγκαία η προσφυγή στις θετικές διακρίσεις. Παρόμοια μέτρα έχουν ήδη αρχίσει να εφαρμόζονται με επιτυχία σε διάφορες χώρες, όπως π.χ. στη Σουηδία όπου, στο δημόσιο τομέα, μεταξύ προσώπων που διαθέτουν τα ίδια προσόντα δίδεται προτίμηση στις γυναίκες. Σε ευρωπαϊκό όπως επίπεδο δεν φαίνεται ναπάρχει συναίνεση σχετικά με πρωτοβουλίες του τύπου αυτού, όπως απορρέει από την απόφαση του Δικαστηρίου των Ευρωπαϊκών Κοινοτήτων στηνπόθεση Kalanke, απόφαση με την οποία καταδικάσθηκε το κρατίδιο της Βρέμης, επειδή μεταξύ προσώπων με ίδια προσόντα είχε προτιμηθεί μια γυναίκα έναντι ενός ανδρόςποψηφίου. Παράλληλα, στη Συνθήκη του Άμστερνταμ αποφεύγεται η σαφής αναφορά σε θετικές διακρίσεις, πλην του άρθρου 141, το οποίο περιορίζεται στην εισαγωγή της ρήτρας ειδικά πλεονεκτήματα, προκειμένου να εξασφαλισθεί η πλήρης ισότητα μεταξύ ανδρών και γυναικών.

Μπορεί να ανακοινώσει η Επιτροπή εάν προτίθεται, στο μέλλον, να αναγάγει τις θετικές διακρίσειςπέρ των γυναικών σε μία γενική και καθοριστική για την πολιτική της Ένωσης αρχή;

Απάντηση της κ. Διαμαντοπούλου Εξ ονόματος της Επιτροπής

(3 Ιουλίου 2000)

Το άρθρο 2 της Συνθήκης ΕΚ προβλέπει ότι μια από τις αποστολές της Κοινότητας είναι η προώθηση της ισότητας μεταξύ ανδρών και γυναικών, ενώ το άρθρο 3(2) προβλέπει ότι η Κοινότητα στοχεύει στην κατάργηση των ανισοτήτων και στην προώθηση της ισότητας μεταξύ ανδρών και γυναικών σε όλους τους τομείς δραστηριότητας της Κοινότητας που παρατίθενται στο άρθρο 3(1).

Η αρχή της ενσωμάτωσης της διάστασης των φύλων (gender mainstreaming) στις πολιτικές της Κοινότητας -που ενδέχεται να περιλαμβάνει θετική δράση εφόσον η ανάλυση της πολιτικής το κρίνει απαραίτητο- έχει εγκριθεί ως μέσο ανάλυσης του συνόλου των κοινοτικών πολιτικών σε ό, τι αφορά τον αντίκτυπο στην ισότητα των φύλων.

Ομάδα μελών της επιτροπής για τις ίσες ευκαιρίες παρακολουθεί τον αντίκτυπο των κοινοτικών πολιτικών στα δύο φύλα, και το πέμπτο πρόγραμμα δράσης για την ισότητα των φύλων που εγκρίθηκε από την Επιτροπή στις 7 Μαρτίου 2000 προτείνει την εμβάθυνση της εν λόγω προσέγγισης.(1)

Σε ό, τι αφορά την εσωτερική της μεταρρύθμιση, η Επιτροπή τόνισε στο Λευκό Βιβλίο της 1ης Μαρτίου 2000(2) (Μέρος II, σελ. 37) ότι η αρχή σύμφωνα με την οποία σε όλες τις πολιτικές και δράσεις λαμβάνονται συστηματικάπόψη τα ζητήματα που συνδέονται με την ισότητα των φύλων (mainstreaming) πρέπει να αποτελέσει βασική παράμετρο για τη μεταρρύθμιση της πολιτικής ανθρώπινων πόρων. Τα αναγκαία μέτρα για την προώθηση των ίσων ευκαιριών θα ληφθούν με τη δημιουργία ενός ευνοϊκού πλαισίου για την πρόσληψη γυναικών, την προαγωγή τους και την εξέλιξη της σταδιοδρομίας τους στην Επιτροπή. Η Επιτροπή αποφάσισε, σχετικά, το Δεκέμβριο του 1999 ότι κατά το διορισμό σε ανώτερες διοικητικές θέσεις η αρμόδια για τους διορισμούς αρχή θα δίνει, καταρχήν, προτεραιότητα στις γυναίκες, εφόσον διαπιστώνει, μετά από σχετική αξιολόγηση, ότι οιποψήφιοι έχουν τα ίδια προσόντα. Η αρχή αυτή δεν θα εφαρμόζεται αυτομάτως, αλλά θα αποτελεί ένα από τα κυριότερα μέσα που θα χρησιμοποιεί η αρμόδια για τους διορισμούς αρχή για την επίτευξη του στόχου της Επιτροπής να διπλασιάσει, μέχρι το τέλος της θητείας της, το σημερινό αριθμό γυναικών πουπηρετούν σε θέσεις Γενικού Διευθυντή και Διευθυντή.

Επιπλέον, κατά την τελευταία πενταετία, η Επιτροπή έχει θέσει ορισμένους ετήσιους στόχους όσον αφορά την πρόσληψη και το διορισμό γυναικών σε θέσεις μεσαίων στελεχών.

(1) COM(2000)335 τελικό.

(2) COM(2000)200 τελικό.